شه‌فه‌ق نيوز/ خوه‌ينيشانده‌ره‌يل له‌ پاريزگايه‌يل جياجياى عراق راسپاردن محه‌مه‌د ته‌وفيق عه‌لاوى ئه‌را پۆست سه‌رۆكايه‌تى حكومه‌ت ناوه‌ندى له‌شوون عادل عه‌بدولمه‌هدى ره‌ته‌و ئه‌كه‌ن.
له‌ به‌ياننامه‌يگ ك له‌لايه‌ن خوه‌ينيشانده‌ره‌يل مه‌يدان ته‌حرير و گشت خوه‌ينيشانده‌ره‌يل له‌ به‌غدا ده‌رچيه‌، له‌تى كانديدكردن عه‌لاوى وه‌ ته‌واوى ئه‌را پۆست سه‌رۆكايه‌تى حكومه‌ت ره‌ته‌و ئه‌كه‌ن.
جى  باسه‌, خوه‌ينشانده‌ره‌يل له‌ به‌ياننامه‌گه‌ وتن: عه‌لاوى فريه‌ دويره‌ له‌ خواست ئيمه‌و به‌رعه‌كس ئه‌و خاڵه‌يله‌سه‌ ك ره‌وانه‌ى كرديمنه‌ ئه‌را سه‌رۆك كۆمار له‌باره‌ى كانديدكردن كه‌سايه‌تييگ و مه‌سه‌له‌گه‌ گرژتره‌و ئه‌دێ ئه‌گه‌ر مكوڕى بكريه‌ێد له‌بان هه‌ڵوژاردنى.
